Document ID: /roh_data/filtered/fineweb-2-filterrobots_roh.jsonl.gz/50367

Ch’ils lais da fermada èn per trais quarts plains, haja da far cun la blera naiv da l’enviern passà. Quai a ditg il manader da fatschenta da la Federaziun svizra da l’economia d’aua, Roger Pfammatter, a l’agentura da novitads Keystone-SDA. E cun las temperaturas autas dal davos temp saja questa naiv lura era luada spert.
Nagina situaziun alarmanta
La finamira dals producents d’electricitad saja, ch'ils lais da fermada sajan puspè plains sin la fin da settember, ha Roger Pfammatter aschuntà. Questa finamira saja il mument realistica.
Exportar la stad ha pitschna impurtanza
Exportar electricitad na possian las ovras electricas svizras cun implants electrics da flum dentant betg questa stad. Per gliez na saja betg avund’aua avant maun, manegia Roger Pfammatter. Quai na saja dentant betg in grond problem, ils pretschs d’electricitad sajan uschè u uschia bass la stad.
RR novitads 15:00